钦定古今图书集成/方舆汇编/职方典/第1500卷 > 《鹤庆南供渠记》杨士云
## 钦定古今图书集成/方舆汇编/职方典/第1500卷 > 《鹤庆南供渠记》杨士云

南供河在府治西南二十里。发源山神，哨流且劣，至
白杨场，俗称“龙泉”者三，穴啮涧喷出，暵旱弗缩。河流
恒用泓演，东入漾弓江，南甸田咸仰溉焉，故名。盖濒
河左为大沟，引水而北者四；右为大沟，引水而南者
二，因名为支沟，以注田者不计焉。田为《亩馀》五万，赋
为《石馀》五百，户为百有五十，居为千馀室。之利溥
矣，而恃以为利者，龙泉耳。龙泉以南为高阜，旷可若
干亩。势豪关利，欲横截泉水而田之。在正统中为土
酋，成化中为守御，弘治中为豪民。某某长康民，以遏
我流，辄讼之，诸弗得逞。正德庚辰，有豪民者，踵故智，
纠同谋诡辞于府，乞垦田输赋。里中老承勘，得赂，报
可。遂给印帖，发版册，民泣愬者相属也。前守吴君以
征入弗及改判，豪民者复诡辞于藩司，诬众倾己，下
府核之。新守王君甫下车，得其情，叹曰：“此地此水果
可以利，昔人当先为之矣，奚俟今日哉？夫以数家之
利，而亢千万亩之良，恣一夫之奸，而贻千万众之戚，
何心哉？”迺追帖削册，咸服其辜。民欢呼相谓曰：“微我
公，南甸其莱矣。”夫人之效尤者，亦永有惩哉！谋于乡
贡士赵德宏，国子生杨怀玉，府学生李绍伦、杨文秀
辈，纪事于石，请予记。於戏！民非谷弗生，谷非土弗殖，
土非水弗滋。故《禹谟》“六府”、《洪范》“五行”，皆水居先，而后
世河渠之书，沟洫之志加详矣。盖善为民者，所以兴
水利也。涸也为之畜，溢也为之分泄，废也为之修复。
又患民之争“也。则为禁令所以禁其争也，抑豪强而
已矣。昔关中仰郑、白二渠溉田，而豪戚壅上游，取硙
利，夺农用。李栖筠请皆撤毁，《唐史》书之，辉映简策，非
表其为民者耶？南供之利，白渠之利也。龙泉之遏，上
游之壅也。旷土之利，亦硙之类耳，恶可以小而妨大
耶？”王公之意，固李若也，是宜书。然李以高才擢给事，
方挺不屈，出刺常州，治行卓最。君亦以给事言事补
外，稍迁台省。兹《守鹤》，多善政，其风节治绩亦李若也。
又宜书君名昂，字仲颙，四川广安人，起弘治乙丑进
士。玉屏，其别号也。